**BUKVICE14 Bukvice BUKVICE14 Bukvice BUKVICE14 Bukvice BUKVICE14 Bukvice BUKVICE14 Bukvice BUKVICE**

Letošnje šolsko leto bomo temo Prešernovega natečaja naslonili na evropsko leto 2015, in sicer nosi naslov **Evropsko leto za razvoj** ter bo potekalo pod sloganom "Naš svet, naše dostojanstvo, naša prihodnost".

Podnaslovi vam bodo v pomoč. Lahko dodate tudi svoj podnaslov, a poglavitna nit naj bo glavna tema. Popolnoma prosto pot imate pri izbiri oblike, domišljija naj se svobodno izraža. Svoje izdelke lahko v besedi, sliki, notah posredujete do najkasneje **3.** **12. 2014**, tj. do rojstnega dneva Prešerna, pesnika, po katerem nosi naš natečaj ime.

Prispevke lahko pripnete v **spletno učilnico za slovenščino** pod rubriko šolsko glasilo Bukvice (ključ: fp1800) ali pošljite na naslov:

**danica.gotlih@guest.arnes.si** **ali** **danicag@osbp.si** **Lahko jih oddate tudi razredničarkam oz. učiteljicam slovenščine, likovne vzgoje in glasbe.**

Vabljeni torej vsi, da ubesedite svoja razmišljanja, doživetja in vedenja. Ker ustvarjanje ne mara utesnjevanja, vam je dana prosta pot. Le pomembne usmeritve:

* pišete lahko na osnovno temo s svojimi podnaslovi ali pa izberete enega od ponujenih,
* literarna zvrst/vrsta je vaša izbira (spis – domišljijski, doživljajski, pesem, strip, pismo, scenarij, grafit, list iz dnevnika, razmišljanje …),
* likovno ustvarjajte,
* ustvarite lahko tudi glasbeni zapis.

Najboljši izdelki, ki jih bo izbrala komisija, bodo natisnjeni v knjigi oz. zborniku. Le-tega avtorji tudi prejmete na svečani proslavi februarja 2015.

**Predlagani podnaslovi:**

V tem letu sem se naučil/a Za uspeh se je treba potruditi

Velik/a sem Zmagal/a sem

Moji športni uspehi Naučil/a sem se (igrati) …

Moje sanje o prihodnosti Nekoč bom …

Uresničene novoletne zaobljube Čas beži

Moja pot do zmage Uspel/a bom

Kaj vse me bogati? Šola nekoč in danes

Z internetom rastem Rad/a bi se naučil/a …

Prerasel/la sem očeta/mamo Tudi jaz lahko odrasle česa naučim

Vse se spreminja Včasih je bilo lažje/težje

Kako se razvija moje mesto Moja družina se spreminja

Razvoj Slovenije v EU Babica pravi, da jim je bilo nekoč lepše

Dedek ne ve, kaj je Google Kako je bilo brez televizije, babica?

Telefon je postal mobilnik Vloga ženske v družbi nekoč in danes

Kam se razvija naš svet? Nekateri poklici so izumrli

Kaj bomo jedli v prihodnosti? Kakšen zrak bomo dihali jutri?

Svet je postal majhen Letel/a sem z letalom

Podnebne spremembe Nekatere živali so izumrle

Slovenščina in njena prihodnost Angleščina – jezik sveta

Zmenki nekoč in danes Kako dolgo še avtomobili?

**PREŠERNOV NATEČAJ Prešernov natečaj PREŠERNOV NATEČAJ Prešernov natečaj PREŠERNOV NATEČAJ**

**In še nekaj pregovorov, verzov in misli znanih osebnosti:**

|  |
| --- |
|  |

Primorska pesnica Tatjana Malec:

Ko dan za dnem sestopam iz življenja, opažam, da pospravljam žetev setve včerajšnjega dne, da zamesim kruh za jutri.

Stiskam grozdje, ki je včeraj zorelo, da bom z vinom nazdravila radosti, ki mi jo bo prinesel jutrišnji dan.

Spuščala sem se po stopnicah navzdol in opazila, da se sončni zaton potaplja v morje k počitku, da bo jutri sonce znova sijalo in jaz se bom z njegovim vzhajanjem dvignila po stopnicah navzgor.

Včeraj želja, danes beseda, jutri dejanje.

Dejanje, kesanje, odpuščanje.

Ni boljšega recepta kot izkušnje starosti in poganjki mladosti.

Star osiveli zid daje zavetje belemu razcvetelemu in omamno dišečemu jasminu.

Mladi drvijo po tirnicah z električnimi vlaki in ničesar ne vidijo. Tirnice so postavili stari, da bodo v vožnji s parno lokomotivo uživali in opazovali pokrajino.

Vzgojiti srečne ljudi, vzgojiti uspešne ljudi. V tem je razlika v letih.

Nobeno naključje ni, da je cvet krhek in ranljiv; staro grčavo drevo pa trdno in neobčutljivo.

Izkoristi dobo učenja v življenju, dokler ne vstopiš v dobo očiščevanja.

Ko sprejmeš zaznano, rasteš.

Neenoten narod je kakor razbita vaza, ki razpade na koščke.

**PREŠERNOV NATEČAJ Prešernov natečaj PREŠERNOV NATEČAJ Prešernov natečaj PREŠERNOV NATEČAJ**